صحت جي سار سنڀال

صحت جي سار سنڀال (Healthcare) انساني صحت جي بهتري لاءِ خدمتون آهن. اها بيماري، طبيعت جي خرابي، زخمن ۽ ماڻهن ۾ ٻيون جسماني ۽ ذهني خرابين جي بچاءُ، تشخيص، صحت جي بهتري ۽ بيماري جي علاج جي ذريعي صحت جي سار سنڀال آهي. صحت جي سار سنڀال صحت جي ماهرن ۽ لاڳاپيل صحت جي شعبن پاران فراهم ڪئي ويندي آهي. جسماني ۽ نفسياتي مرضن جي تشخيص، دواسازي، فارميسي، پيشه وارانه علاج، سرجري، نرسنگ، فزيوٿراپي، آپٽوميٽري، آڊيولاجي، ڪاونسيلنگ، ايٿليٽڪ ٽريننگ، ڊينٽيسٽري، ٻيا صحت جا ادارا جيڪا صحت جي سار سنڀال کي قائم ڪن ٿا ۽ عوامي صحت فراهم ڪرڻ لاء ڪيل ڪم شامل آهي. هن خدمتن کي بنيادي، ثانوي، ٽئين درجي جي سنڀال جي خدمتن ۾ ورهايو ويندو آهي.

صحت جي سار سنڀال تائين رسائي، جيڪا سماجي ۽ معاشي حالتن ۽ صحت جي پاليسين کان متاثر آهي، ملڪن، برادرين ۽ فردن ۾ مختلف ٿي سگهي ٿي. صحت جي سار سنڀال جون خدمتون فراهم ڪرڻ جو مطلب "صحت جي بهتري ۽ ممڪن طور تي بهترين نتيجا حاصل ڪرڻ لاءِ صحت جي خدمتن جو بروقت استعمال" آهي. صحت جي سهولتن جي رسائي جي لحاظ کان قابل غور شيئن ۾ مالي حدون (جهڙوڪ هيلٿ  جو بيمو)، جاگرافيائي ۽ نقل و حمل جي رڪاوٽون (جهڙوڪ  ٽرانسپورٽ جو اضافي خرچ ۽ اهڙين خدمتن لاء خاص ڪيل وقت کي استعمال ڪرڻ جي صلاحيت)، سماجي ثقافتي حدون  ۽ ذاتي حدون (صحت جي سار سنڀال فراهم ڪندڙن سان رابطي جي صلاحيت جي کوٽ، صحت جي باري ۾ گهٽ علم ۽ گهٽ آمدني) شامل آهن. صحت جي سار سنڀال لاء خدمت جي حدون، سماجي ڀلائي، طبي خدمتن جي استعمال، علاج جي اثرائتي ۽ مجموعي نتيجي (صحت جي ڀلائي، موت جي شرح جي ڪمي) کي متاثر ڪن ٿيون. 

صحت جي نظامن سان مراد صحت جي سار سنڀال سان لاڳاپيل تنظيمون آهن. جيڪيون هڪ خاص آبادي جي صحت جي ضرورتن کي پورو ڪرڻ لاءِ قائم ڪيون وينديون آهن. ورلڊ هيلٿ آرگنائيزيشن (WHO) جي مطابق، هڪ سٺي ڪم ڪندڙ صحت جي سار سنڀال جي نظام لاء سٺي ماليات جي ميڪانزم، هڪ سٺي تربيت يافته ۽ مناسب طور تي ادا ڪيل افرادي قوت، قابل اعتماد معلومات جنهن تي فيصلا ۽ پاليسين جي بنياد رکي سگهجي ۽  معياري دوائون پهچائڻ، علاج، لاءِ  سٺي نموني برقرار رکيل صحت جون سهولتون ۽ علاج ۽ سرجري ۾ استعمال ٿيندڙ معياري ٽيڪنالاجين، جي ضرورت آهي.

هڪ موثر صحت جي سار سنڀال جو نظام ڪنهن به ملڪ جي معيشت، ترقي ۽ صنعتن جي واڌاري ۾ هڪ اهم ڪردار  ادا ڪري سگهي ٿو. صحت جي سار سنڀال عام جسماني ۽ ذهني صحت ۽ دنيا جي ماڻهن جي ڀلائي کي فروغ ڏيڻ ۾ هڪ اهم عنصر آهي. ان جو هڪ مثال سال 1980ع ۾ چيچڪ جي خاتمي لاءِ، صحت جي عالمي تنظيم (WHO) پاران اعلان ڪيل عالمي پروگرام هو ۽ چيچڪ انساني تاريخ ۾ پهريون مرض هو جيڪو منصوبندي واري سار سنڀال جي مداخلت  ذريعي ختم ڪيو ويو.World Health Organization. Anniversary of smallpox eradication. Geneva, 18 June 2010.

خدمتن جي ترسيل
خدمتن تائين رسائي 
لاڳاپيل شعبا
پڻ ڏسو
 :باب:سماج
 :باب:طب ۽ صحت

ٻاهريان ڳنڍڻا



زمرو:صحت
زمرو:صحت جو علم
زمرو:عوامي خدمتون
زمرو:نگھداشت صحت
زمرو:صحت عامه
زمرو:بنيادي سهولتون
Category:Universal health care
Category:Health economics
Category:Health sciences

حوالا

زمرو:صحت
زمرو:صحت جو علم
زمرو:عوامي خدمتون
زمرو:نگھداشت صحت